Kubra Noorzai
Kubra Noorzai haihuwa (1932-mutuwa 1986) ta kasance'yar siyasan Afganistan ce. Ita ce mace ta farko da ta zama ministar gwamnati a kasar, tana aiki a matsayin Ministar Kiwon Lafiyar Jama'a tsakanin shekarar alif dari tara da sittin da biyar 1965 zuwa alif dari tara da sittin da tara 1969.

Tarihin rayuwa 

An haifi Noorzai a Kabul, daya daga cikin yara tara.Ta yi karatu a Lycée Malalaï, kafin ta kammala digiri a Kwalejin Kimiyya a Jami'ar Kabul.Daga baya Noorzai ta koma Lycée Malalaï, inda ta zama shugabar ta kuma daga baya ta jagoranci tsangayar mata a jami'ar Kabul. A shekarar 1958 ta koma Faransa, inda ta yi karatu a Jami'ar Paris na shekara guda. Ta yi aiki a matsayin mai duba makaranta na makarantun 'yan mata,  kuma ta yi aiki a matsayin darekta na Cibiyar Agaji ta Mata a Kabul. Ta kuma zama shugabar kwalejin tattalin arzikin gida.

Daya daga cikin jagororin masu rajin kare hakkin mata a Afganistan, Noorzai na daya daga cikin matan farko da suka daina sanya mayafi a bainar jama'a, bayan Sarauniya Humaira Begum ta ba da misali da fitowa ba tare da nata ba a shekarar 1959.Ta kasance wakiliyar Afghanistan a UNESCO da taron Majalisar Mata ta Duniya a Dublin. A cikin shekarar 1964, Sarki Mohammed Zahir Shah ya nada ta a cikin kwamitin ba da shawara wanda ya sake duba daftarin tsarin mulkin a shekarar 1964,  wanda ya bai wa mata 'yancin kada kuri'a da tsayawa zabe.Bayan zaben watan  Agusta-Satumba a shekarar 1965, Firayim Minista Mohammad Hashim Maiwandwal ya nada ta Ministar Kiwon Lafiyar Jama'a a ranar 1 ga watan Disamba shekarar 1965, ta zama ministar mata ta farko a Afghanistan.Ta kasance a ofishin har zuwa shekarar 1969.

A matsayin darektar Cibiyar Mata, an zabe ta a Loya Jirga a shekarar 1977, a lokacin mulkin Shugaba Mohammed Daoud Khan.

Ba ta taɓa yin aure ba, ta mutu a gidanta da ke unguwar Kārte Seh a birnin Kabul a shekara ta 1986.

Manazarta 

Haifaffun 1932